Den opptrer som en invaderende art i Nord- og Mellom-Europa i både skog og åpen vegetasjon, som sanddyner, lynghei og grasmark. De sprer seg ganske sakte, mindre enn én km på 40 år i Tyskland, og spredningen har hovedsakelig vært fra trær plantet som tømmerproduksjon. Det har ikke lykkes å dyrke fram trær med tømmerkvalitet i Europa, og plantene utvikler seg i stedet til tette kratt som fortrenger annen vegetasjon. Romhegg trives best sammen med trær som ikke tåler mye skygge, som eik, furu og bjørk, og vokser dårlig i skyggen fra bøk, lønn og agnbøk. Romhegg fungerer som et reservoar for en østasiatisk fruktflue, flekkvingefruktflue (), som forårsaker store skader på frukttrær i Europa.